લંડન- રાજકીય રીતે પાકિસ્તાન ભલે લોકતાંત્રિક દેશ છે. પરંતુ ત્યાંની સત્તા ઉપર પાકિસ્તાનની સેનાનો પ્રભાવ જગજાહેર છે. હાલમાં જ લંડનના જાણીતા થિંક ટેન્ક ધ ડેમોક્રેટિક ફેરમે (TDF) ‘ઈકોનોમિક એન્ડ પોલિટિકલ પાવર ઓફ ધ મિલિટ્રી’ નામથી એક સેમિનારનું આયોજન કર્યું હતું. જેમાં એ વાત જણાવવામાં આવી કે, લોકશાહી દેશની સરકાર પર સેનાના વધી રહેલા પ્રભાવને કારણે પાકિસ્તાન એક નિષ્ફળ દેશ બની ગયો છે. આ સેમિનારમાં 4 દેશ પાકિસ્તાન, મ્યાનમાર, તુર્કી અને મિસ્ત્રની વર્તમાન સ્થિતિ અંગે ચર્ચા કરવામાં આવી હતી. વર્ષ 2017ના ડેમોક્રેસી ઈન્ડેક્સમાં ઉપરોક્ત ચારમાંથી કોઈ પણ દેશને પાંચથી વધુ અંક આપવામાં નથી આવ્યા.